《尝桔徐子实家》
明代·乌斯道

竹下围棋送夕阳，野云飞尽水风凉。已收残局看花饮，更唤佳儿剪桔尝。

蒂湿尚含清晓露，味甘何待满林霜。谁知又食家山果，旧岁兹辰在异乡。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。